laion/Wikipedia-Exotic huggingface dataset:
Thank God I Found You

Thank God I Found You (בעברית: תודה לאל שמצאתי אותך) הוא סינגל של הזמרת-יוצרת האמריקאית מריה קארי, מתוך אלבומה השישי Rainbow. השיר יצא כסינגל השני מתוך האלבום, בשיתוף עם הזמר ג'ו ולהקת 98 דייגרס. השיר יצא לאור ב-25 בינואר 2000, על ידי חברת התקליטים קולומביה רקורדס. השיר נכתב והופק על ידי קארי עצמה, ג'יימס האריס השלישי וטרי לואיס. מבחינה מוזיקלית השיר הוא בלדת R&B אשר מבחינה לירית מושפעת ממערכות יחסים קודמות של קארי. בשיר קארי מביעה אהבה ורגשות כלפי בן זוגה ומודה לאלוהים על כך שפגשה אותה. בנוסף לכך, לשיר יצא רמיקס רשמי תחת השם "(Thank God I Found You (Make It Last Remix", ובו במקום להקת 98 דייגרס, משתתף הראפר האמריקאי נאז. הרמיקס לשיר נעשה בהשראת הרמיקס לשיר "Make It Last Forever" של הזמר קית' שוויאט, כאשר הרמיקס של קארי נעשה בגרסת R&B קצבית יותר ובו נכללו כמה מהבתים של הגרסה המקורית. השיר קיבל ביקורות מעורבות. חלק מהמבקרים כינו אותו "כשיר נהדר" אך חלק גדול גם כינה אותו כ"בלתי נסבל לשמיעה" ו"נשכח". אך למרות זאת השיר זכה להצלחה כאשר הגיע למקום ה-1 בארצות הברית והפך לשיר ה-15 שלה לעשות זאת. הוא זכה להצלחה גם באירופה כאשר הגיע למקום ה-15 במצעד האירופאי הכללי ובקנדה כאשר הגיע שם למקום ה-2. אצל להקת 98 Degrees זה היה לשיר היחיד שלהם שהגיע למקום הראשון בארצות הבירת ואצל ג'ו זה היה השיר הראשון מתוך שניים שהגיע למקום הראשון במדינה. בארצות הברית השיר הגיע למעמד זהב על מכירות של 687 אלף עותקים. הווידאו קליפ של השיר בוים על ידי ברט רטנר, וכולל את כל המבצעים של השיר כאשר הקליפ מציג הופעה חיה שלהם עם השיר. בנוסף לכך, יצא גם קליפ לגרסת הרמיקס של השיר אשר צולם בתצוגת אופנה בגרמניה ובו נראים מבצעי השיר מופיעים איתו במועדון קטן. נכון ל-23 באוקטובר 2018, מונה הצפיות של הקליפ עומד על כ-11 מיליון צפיות. על מנת לקדם את השיר ביצעה אותו קארי בטקס פרסי ה-AMA ובנוסף גם בסיבוב ההופעות לקידום האלבום ובסיבוב ההופעות "The Adventures of Mimi Tour", עם הזמר טריי לורנז. בספטמבר 2000 כותבי השירים ווארין קמפבל וסת' סבירסקי הגישו תביעה כנגד קארי בטענה שהשיר דומה בכבדות לשיר "One of Those Love Songs" של הרכב האר אנד בי Xscape אותו כתבו ללהקה. התביעה נדחתה בפעם הראשונה אך בבית המשפט לערעורים הוחלט לפתוח מחדש את התיק אך הוא נאשר מחוץ לכותלי בית המשפט עד אפריל 2006 ועד היום לא ידוע מה קרה איתו. מידע על היצירה "Thank God I Found You" באתר מיוזיק בריינז מידע על הסינגל "Thank God I Found You" באתר מיוזיק בריינז מידע על היצירה "Thank God I Found You" באתר Discogs סרטון השיר "Thank God I Found You" באתר יוטיוב קליפ השיר "Thank God I Found You" באתר יוטיוב Gold & Platinum, RIAA (באנגלית) Ask Billboard: Katy Perry Regains No. 1 Momentum, Billboard, ‏2014-02-17
חוצה ישראל (תוכנית טלוויזיה)

חוצה ישראל הייתה תוכנית ראיונות אישית מבית הטלוויזיה החינוכית אשר שודרה בין השנים 2001–2018. התוכנית עוסקת בחברה הישראלית ובתהליכים המעצבים אותה במגוון תחומי חיים: מדע, תרבות, כלכלה, פוליטיקה ועוד. בכל תוכנית מתארח מרואיין יחיד אשר מביא פרשנות, רקע והארות לנושא שעל סדר היום. את התוכנית הנחה בתחילה דב אלבוים ולאחריו הנחה אותה רינו צרור בין השנים 2006-2010. בדצמבר 2008 ערך צרור את הריאיון האחרון עם דודו טופז. מדצמבר 2010 הנחה אותה קובי מידן. התוכנית האחרונה של חוצה ישראל שודרה בחודש מאי 2018. התוכנית זכתה בפרס האקדמיה לטלוויזיה כתוכנית האירוח הטובה ביותר ארבע פעמים, בשנים: 2004, 2006, 2010, 2014. חוצה ישראל - בהנחיית רינו צרור, באתר הטלוויזיה החינוכית הישראלית חוצה ישראל - בהנחיית קובי מידן, באתר הטלוויזיה החינוכית הישראלית ביקורות וסקירות בהנחיית דב אלבוים ניר קיפניס, ‏הנאה צרופה, באתר גלובס, 14 בינואר 2002 גיורא יהלום, ‏בשם היהירות, באתר גלובס, 20 באוגוסט 2001 בני ציפר, יש משחה לאקזמה, באתר הארץ, 30 באוגוסט 2001 ניר קיפניס, ‏לא עובר סלקציה, באתר גלובס, 15 בינואר 2001 אנטיתזה לתוכנית אירוח, באתר הארץ, 16 באוקטובר 2001 גיא אבוטבול, אמור מעתה "אימיגרנטים" ולא "ציוניים", באתר "העוקץ", 28 ביולי 2004 חגי חיטרון, דמותו של איש פיננסים, באתר הארץ, 19 בינואר 2005 בהנחיית רינו צרור אהוד אשרי, התפעלנו, באתר הארץ, 26 בפברואר 2006 חגי חיטרון, בית ספר לעיתונות, באתר הארץ, 27 בספטמבר 2006 ירון פריד | האמן כנימפומן, באתר הארץ, 10 במאי 2009 עכבר העיר, עמיר בניון לא שומר בבטן, באתר הארץ, 4 במרץ 2008 בהנחיית קובי מידן גילי איזיקוביץ, רודף צדק, באתר הארץ, 11 במרץ 2012 מורן שריר, ההרצאה הכי חשובה שתשמעו אי פעם, באתר הארץ, 29 בדצמבר 2013 אביבה קרול, ‏החינוכית לא מוותרת על אחה"צ בערוץ 2, באתר גלובס, 24 ביולי 2001 לי-אור אברבך, ‏רינו צרור מצטרף לזכיינית ערוץ 2 רשת; יערוך תוכנית תחקירים, באתר גלובס, 21 ביוני 2010 ירון פריד, דודו טופז - יותר טוב מסיינפלד?, באתר הארץ, 14 בדצמבר 2008 חוצה ישראל עם קובי מידן - אבי יששכרוף, בביצוע הטלוויזיה החינוכית הישראלית, סרטון באתר יוטיוב (אורך: 28:36) מוניטין, באתר גלובס, 24 ביוני 2004 מתן אברמוביץ', עכבר העיר, פרסי הטלוויזיה: "חטופים" זכתה - ובגדול, באתר הארץ, 13 ביולי 2010 לי-אור אברבך, ‏פרסי הטלוויזיה: "היהודים באים" גברה על "ארץ נהדרת", באתר גלובס, 15 בפברואר 2015
כוס ניצי

כוס ניצי (שם מדעי: Surnia ulula) הוא מין של דורס לילה קטן ממשפחת הינשופיים הדומה לכוס, והוא המין היחיד בסוגו. הוא חי באזור הטייגה בצפונה של אמריקה הצפונית וצפון אירואסיה, והוא יכול להדרים עד סין. מקור השם ניצי הוא מדמיונו למין נץ קופר החי ביערות אמריקה הצפונית. אורכו של כוס זה 36–42.5 סנטימטר ומשקלו עד 300 גרם בזכרים. הנקבות גדולות יותר באורך 37.2–44.5 סנטימטר ומשקלן עד 340 גרם. מוטת כנפיהם הממוצעת של שני הזוויגים 45 ס"מ. הכוס בעל נוצות כנפיים חומות כהות. החלק העליון לבן ושאר הגוף לבן. החזה מפוספס בשחור והכתפיים, הצוואר וצידי הראש החיצוניים שחורים. מקור הכוס כתום והעיניים צהובות וגדולות. כמו הרבה מיני כוסים הוא יכול להפנות את צווארו לצדדים כדי לראות יותר טוב. הכוס הוא פעיל לילה או בין הערביים. הוא מצוי ביערות הטייגה או יערות מחטניים נוספים, בהם הוא מחפש בעיקר נברנים מהסוג נברן שדות וכן מכרסמים נוספים וגורי ארנבות, בייחוד ארנבת השלג. טרף נוסף כולל סנאי אדום, עכברים, חולדות, למינגים הנפוצים בצפון, מיני עופות כמו שכווי האשוח, יונים, נקרים, דרורים, אדומי חזה, עורבנים, זרזיריים, פרושיים וגבתוניים. בחורף צד הכוס עופות גדולים יותר כמו שכווי השלג. הכוס חי עם בן זוג קבוע והם מתרבים בחודש מרץ, לפני האביב. הנקבה מקננת בחורים טבעיים או בנויים ומטילה 3–11 ביצים. שני ההורים מביאים מזון לצאצאים עד הבגרות ותוקפים כל מסיג גבול. Surnia ulula ulula Surnia ulula tianschanica Surnia ulula caparoch מדיה וקבצים בנושא כוס ניצי בוויקישיתוף כוס ניצי, באתר ITIS (באנגלית) כוס ניצי, באתר NCBI (באנגלית) כוס ניצי, באתר Animal Diversity Web (באנגלית) כוס ניצי, באתר Internet Bird Collection (באנגלית) כוס ניצי, באתר GBIF (באנגלית) כוס ניצי באתר הרשימה האדומה של IUCN
Right Now

האם התכוונתם ל... Right Now (שיר של ריהאנה) Right Now (שיר של ניק ג'ונאס ורובין שולץ) Right Now (שיר של ואן היילן) (אנ') Hot Right Now
ניצן פלג (ראש מועצה אזורית)

ניצן שלמה פלג (נולד ב-30 במרץ 1977) הוא ראש המועצה האזורית הגליל התחתון. פלג נולד במושב שדמות דבורה והתחנך בבית הספר החקלאי כדורי, לאחר סיום לימודיו התנדב ליחידת יהל"ם בה שימש כלוחם וכמפקד צוות ובהמשך כקצין הנדסה חטיבתי, תפקיד בו נפצע קשה בראשו מירי מחבלים בהיתקלות בעיר חברון ובעקבותיו שוחרר מצה"ל, כיום רס"ן במיל ובתפקידו האחרון שימש יקל"ר הגליל התחתון. פלג השתלב בעסק המשפחתי "חווית הרוכבים" שבקיבוץ בית אורן ובמהלך תהליך השיקום שהתמקד ברכיבה על סוסים פתח מרכז רכיבה טיפולי במשק המשפחתי שבשדמות דבורה ולאחר מכן סניף נוסף בקיבוץ לביא ובו עסק בין היתר בשיקום של נכי צהל הלומי קרב ונוער בסיכון. לאחר מכן השתלם בהדרכה וטיפול בסוסים ובעקבותיה הקים חברה לטיפול ופיתוח ביטחון עצמי וניהול בעזרת סוסים. ספרו של פלג "צעדים ראשונים" שראה אור בשנת 2008 עוסק בתקשורת בין האדם לסוס. שימש חבר בהנהלה של ההתאחדות הלאומית לספורט רכיבה. לפלג תוארי סגן ואלוף ישראל במקצועות הרכיבה השונים reining, Roping, cutting ובבשנים 2004–2005 השתתף פלג באליפות ה-TEAM ROPING הישראלית לסוסים וזכה במקום הראשון במקצה צמד שנתיים ברציפות. פלג פרוד ואב ל-2 ומתגורר בשדמות דבורה. החל משנת 2012 מכהן פלג כיו"ר הוועד המוניציפלי של שדמות דבורה וכפעיל במאבק להרחבת הכבישים 65 ו-767 אשר כמות התאונות והנפגעים בהם הן מהגדולות בצפון. פלג הוא בעל תואר שני במינהל ציבורי עם התמחות בשלטון המקומי, תואר שני בלימודי ארץ ישראל, ולימודי תעודה בתחומים מנהיגות וניהול קהילתי במגזר הכפרי וניהול אגודות חקלאיות. הוא משמש כמפקד יחידת קישור גליל תחתון במילואים בדרגת רב-סרן ובעל עסק בתחום התיירות. בשנת 2018 הכריז על מועמדותו לראשות המועצה האזורית הגליל התחתון לאחר פרישת ראש המועצה המכהן מוטי דותן. בבחירות שנערכו זכה פלג ב-39.99% מסך הקולות ולאחר ספירת קולות החיילים עקף את רף ה-40% הנדרשים בשני קולות, זכה ב-40.03% מהקולות ונבחר לראשות המועצה האזורית גליל תחתון. עם כניסתו לתפקידו, הגמיש את מדיניות אזורי הרישום במוסדות חינוך של המועצה והתיר לתלמידים מבית רימון שהוריהם בקשו לשלוח אותם לחטיבת ביניים של ישיבה תיכונית שדה יעקב, ללמוד במוסד החינוך בו בחרו, בניגוד להחלטה קודמת. במסגרת תפקידו כראש מועצה מכהן כחבר בוועדה המחוזית לתכנון ובניה מחוז צפון, יו"ר פארק התעשיות קדמת גליל ויו"ר הוועדה לתכנון ובניה הגליל התחתון. פלג פועל רבות[דרושה הבהרה] כנגד מייזמי אנרגיה מזהמים מבחינה סביבתית ומבחינה נופית, במהלך שנת 2019 הצליח פלג למנוע הקמת תחנת כוח מזהמת ומספר מיזמים פרטיים של טורבינות רוח במרחב הגליל התחתון. פלג הצליח לפסול (לראשונה מזה 17 שנים) באמצעות הות"ל מיזם אנרגיית רוח ברמת סירין.[דרוש מקור] לפני הבחירות לכנסת ה-24 הצטרף כחבר למפלגת דרך ארץ וביחד לתקווה חדשה. בסוף שנת 2021 החל לקדם באמצעות חברי הכנסת צבי האוזר ומאיר יצחק הלוי יוזמת חקיקה לביצוע בדיקות אלכוהול למשיטי סירות ואופנועי ים. עודד מזרחי, עשר פעמים ח"י - סיפור לשבת, באתר ערוץ 7, 12 בנובמבר 2009 תקציר הספר צעדים ראשונים, באתר סימניה קורות חיים ניצן פלג בחוות הרוכבים אלי אשכנזי, יניר יגנה‏, סיבוב 2 בקריית שמונה ושני קולות שהקנו ניצחון בגליל התחתון | עדכונים, באתר וואלה, 1 בנובמבר 2018 תוצאות יום הבחירות - משרד הפנים, באתר boharim.org.il עת"מ 69258-11-18, 23 בדצמבר 2018 ניצן פלג בראיון לקו למושב בקרוב: בדיקות אלכוהול למשיטי סירות ואופנועי ים, באתר www.israelhayom.co.il
אגם הואייר

אגם הואייר (באנגלית: Lake Hoare) הוא אגם מים מתוקים הממוקם בין אגם צ'אד וקרחון קנדה בעמק טיילור, בארץ ויקטוריה שבאנטארקטיקה. אורכו של האגם 4.2 קילומטרים, רוחבו 1 קילומטרים ושטחו 1.94 קמ"ר. עומקו הממוצע של האגם 9 מטרים, ועומקו המרבי 34 מטרים. פני השטח של האגם מצויים 73 מטרים מעל פני הים. באגם מצויים מספר איים. הקרחון מוזן ממי הקרחונים הנמסים שסביבו (בעקבות הגברת המסת הקרחונים עקב ההתחממות הגלובלית, בין השנים 1972–1996 עלו פני האגם ב-1.6 מטרים). לאגם אין שפך. קרחון קנדה סוכר את שפך האגם, ומונע ממנו להישפך אל אגם פרייקסל הממוקם 3 קילומטרים צפונית מזרחית מאגם הואייר מעברו של קרחון קנדה. אגם צ'אד, המצוי 5 מטרים דרומית מערבית מאגם הואייר, לעיתים עולה על גדותיו ומימיו זורמים לאגם הואייר. לחוף האגם מצוי מחנה מחקר. שמו של האגם ניתן לו על ידי משלחת החקר האנטארקטית של אוניברסיטת ויקטוריה שבוולינגטון שבניו זילנד (שנערכה בין השנים 1963–1964). האגם נקרא על שם הפיזיקאי ריי א. הואייר (Ray A. Hoare) חבר המשלחת אשר חקר את האגמים בעמק טיילור, עמק רייט  ועמק ויקטוריה. • Wagner, B., Ortlepp, S., Doran, P., Kenig, F., Melles, M., & Burkemper, A. (2011), The Holocene environmental history of Lake Hoare, Taylor Valley, Antarctica, reconstructed from sediment cores, Antarctic Science, 23(3), 307-319. doi:10.1017/S0954102011000125 • Wagner, B., Ortlepp, S., Doran, P., Kenig, F., Melles, M., & Burkemper, A. (2011), Sediment transport dynamics on an ice-covered lake: The ‘floating’ boulders of Lake Hoare, Antarctica, Antarctic Science, 27(2), 173-184. doi:10.1017/S0954102014000558 • Gary D. Clow, Christopher P. McKay, George M. Simmons Jr., Robert A. Wharton Jr., Climatological Observations and Predicted Sublimation Rates at Lake Hoare, Antarctica, U.S. Geological Survey, Menlo Park, California • Tae Hamm, Geochemical Evolution of Meltwater from Glacier Snow to Proglacial Lake, 1 June 2018 • Johanna Laybourn-Parry, Jemma Wadham, Antarctic Lakes, Oxford University Press, 2014 • Ana María Alonso-Zarza, Lawrence H. Tanner, Paleoenvironmental Record and Applications of Calcretes and Palustrine Carbonates, PP 94 - 102 מדיה וקבצים בנושא אגם הואייר בוויקישיתוף אגם הואייר באתר הסקר הגאולוגי של ארצות הברית תצלומי אגם הואייר באתר הגאזט האנטארקטי של ממשלת ניו זילנד מפת אזור אגם הואייר ומידע גאוגרפי על האגם מפת מחנה המחקר שלחוף אגם הואייר(הקישור אינו פעיל) וידאו של אגם הואייר מראה אגם הואייר, סרטון באתר יוטיוב תיאור אגם הואייר ותצלומי האגם תיאור ביקור באגם הואייר תצלומי מחנה המחקר לחוף אגם הואייר מידע גאוגרפי על אגמי העמקים היבשים מקמרדו מידע גאוגרפי על אגמי מים מתוקים באנטארקטיקה מידע גאוגרפי והיסטורי תיאור האגם מחנה המחקר לחוף אגם הואייר
בן ג'ונסון

האם התכוונתם ל... בן ג'ונסון (מחזאי) – מחזאי אנגלי בן ג'ונסון (אתלט) – אתלט קנדי בן ג'ונסון (שחקן) – שחקן אמריקאי בן ג'ונסון (כדורגלן) – כדורגלן אנגלי
גאורג, דוכס סקסוניה

גאורג, דוכס סקסוניה (בגרמנית: Georg der Bärtige;‏ 27 באוגוסט 1471–17 באפריל 1539) היה דוכס סקסוניה מבית וטין. היינריך נולד במייסן ב-27 באוגוסט 1471, והיה בנם הבכור של אלברכט השלישי, דוכס סקסוניה, וסידוניה מפודבראדי, בתם של גאורגה פודבראדי, מלך בוהמיה וקוניגונדה משטרנברג. בשנת 1500 מת אביו, וגאורג ירש את דוכסות סקסוניה, בעוד אחיו היינריך הפך ללורד של פריסלנד. השלטון הסקסוני בפריזלנד הוטרד מהתקוממות מתמשכת, וכתוצאה מכך, היינריך, שהיה בעל אופי די מתון, ויתר על התואר שלו בשנת 1505 לטובת גאורג, בתמורה לקצבה ולמחוזות וולקנשטיין ופרייברג, שבה הוא התגורר. גם תחת שלטונו של גאורג המשיכו המרידות בפריסלנד, ומשום כך מכר גאורג בשנת 1515 את הנחלות לקרל, דוכס בורגונדי. בשנת 1517 החל מרטין לותר את הרפורמציה הפרוטסטנטית בגרמניה, וכמה שנים מאוחר יותר המיר אחיו היינריך את דתו ללותרניזם, בעוד גאורג נשאר קתולי אדוק. בשנת 1525 היה גאורג ממקימי הליגה של דסאו, ובשנת 1538 היה ממקימי הליגה הקדושה של נירנברג, שנועדו לחיזוק האינטרסים הקתוליים בגרמניה. רק שניים מבניו של גאורג שרדו עד לבגרותם, יוהאן ופרידריך, אולם שניהם מתו לפניו ללא ילדים. כאשר נפטר פרידריך בשנת 1539, הפך אחיו היינריך להיות יורש העצר של הדוכסות פי חוק ההסדר של 1499, אולם כדי למנוע רצף פרוטסטנטי, ניסה גאורג לעקוף את רצונו של אביו, לנשל את היינריך, ולהוריש את הדוכסות לארכידוכס פרדיננד, אחיו של קרל החמישי, קיסר האימפריה הרומית הקדושה. עם זאת, גאורג מת רק חודשיים מאוחר יותר ב-17 באפריל 1539, ואחיו היינריך ירש את הדוכסות, והפך את הלותרניזם לדת המדינה של דוכסות סקסוניה. ב-21 בנובמבר 1496 התחתן גאורג בדרזדן עם ברברה יגלו, בתם של קז'ימייז' הרביעי, מלך פולין ואליזבת מאוסטריה, ממנה היו לו עשרה ילדים: כריסטוף מסקסוניה (1497). יוהאן, נסיך הכתר של סקסוניה (1498–1537). וולפגנג מסקסוניה (1499–1500). אנה מסקסוניה (1500). כריסטוף מסקסוניה (1501). אגנס מסקסוניה (1503). פרידריך, נסיך הכתר של סקסוניה (1504–1539). כריסטינה מסקסוניה (1505–1549), התחתנה עם פיליפ הראשון, רוזן הסן. מגדלנה מסקסוניה (1507–1534), התחתנה עם יואכים השני, הנסיך הבוחר מברנדנבורג. מרגרטה מסקסוניה (1508–1510). מדיה וקבצים בנושא גאורג, דוכס סקסוניה בוויקישיתוף גאורג, דוכס סקסוניה, באתר "Find a Grave" (באנגלית)
לילא כילאני

לילא כילאני (בערבית: لَيْلَى كيلاني; בצרפתית: Leïla Kilani; נולדה בשנת 1970) היא מפיקה ובמאית מרוקאית. סרטיה הידועים שלה כוללים את הסרטים "טנג'יר" (2003) ו"המקומות האסורים שלנו" (2009). "על הקצה", סרטה העלילתי הראשון, הוקרן במסגרת "שבועיים של הבמאים" בפסטיבל הקולנוע בקאן 2011 וזכה בפרסי הסרט, הבימוי והשחקנית בפסטיבל טאורמינה 2011. כילאני נולדה בעיר קזבלנקה שבצפון אפריקה. רוב הסרטים של כילאני עוסקים באופי הפוליטי והחברתי-כלכלי של מקומות שונים, ולעיתים קרובות הם מתמקמים בארץ מולדתה. בסרטי התיעוד שלה מתארים אזורים פגועים במרוקו, ועוסקים גם בתנאי החיים הקשים. כילאני מתגוררת בפריז ובטנג'יר. לילא כילאני למדה לתואר מוסמך בהיסטוריה ותרבות של המזרח התיכון בפריז, בבית הספר ללימודים גבוהים במדעי החברה. בסוף שנות ה-90 ועד תחילת שנות ה-2000, כילאני עבדה כעיתונאית עצמאית ועשתה את הסרט הדוקומנטרי הראשון שלה "Tanger, La Reve De Bruleurs" (טנג'יר), סרט המספר על מהגרים צעירים מאפריקה המסתגלים לחיים בטנג'יר שבמרוקו. כילאני המשיכה ליצור סרטים דוקומנטריים לפני שביימה סרט עלילתי באורך מלא בשנת 2011. לילא כילאני צילמה סרטי תעודה, שלעיתים קרובות, נוגעים בביוגרפיה האישית שלה. הסרט "Tanger, La Reve De Bruleurs" (טנג'יר חלומם של הבוערים), מציג את נקודות הבט האישית שלה על העיר טנג'יר השוכנת על מצר גיברלטר, כשבצדו השני של המצר נמצאת ספרד, הכניסה ליבשת אירופה. הסרט עוקב אחרי צעירים שחולמים להגר לאירופה. במאי 1991 נחתמה אמנת שנגן ומאז נדרשים אזרחי אזור המגרב לקבל ויזה לאירופה והעיר טנג'יר היא בסיס לכניסה בלתי חוקית לאירופה של מרוקאים, אזרחי מאלי, סנגל, מאוריטניה ומדינות אפריקה האחרות. הם נקראים בדיאלקט המרוקאי מקומי הבוערים, משום שהם מוכנים לעשות הכל כדי לעזוב, אפילו לשנות את זהותם. היא סיפרה בריאיון לעיתון הצרפתי "לה מונד" כי המושג "Bruleur" נועד לסמל את שריפת הזהות, במיוחד את זהות המהגרים הצעירים שמוצגים בסרט. כילאני ממשיכה להזכיר כי תנאי המדינה אינם מספיקים כדי לקיים את החלומות שלהם, ולכן הם חייבים לתפוס את עצמם ולשרוף את זהותם. אחד מסרטיה הדוקומנטריים המוכרים ביותר הוא הסרט "המקומות האסורים שלנו", אותו צילמה בשנת 2008. סרט תיעודי זה הוא על סיפור המתרחש בשנות ה-70 על שלטונו של המלך המרוקאי חסן השני, המספר את סיפורי המשפחות בתקופת שלטונו. סרט זה זכה בפרס בפסטיבל הסרטים הפאן-אפריקאי ה-21. סרט תיעודי זה, הוביל אותה מאוחר יותר לביים את סרטה הראשון "על הקצה" אשר הוקרן לראשונה במאי 2011 בפסטיבל הקולנוע בקאן. מדיה וקבצים בנושא לילא כילאני בוויקישיתוף לילא כילאני, במסד הנתונים הקולנועיים IMDb (באנגלית) לילא כילאני, באתר AllMovie (באנגלית) Leïla Kilani, באתר "spla" "Personnes | Africultures". Africultures (בצרפתית). נבדק ב-2018-11-17. Biographie de Leïla Kilani, באתר "Africultures" TANGER, LE RÊVE DES BRULEURS, Institut francais (בצרפתית) "J'étais une littéraire, je sacralisais l'écrit, mais pas l'image", ‏ Clarisse Fabre, באתר "Le Monde.fr" Sur la planche / On the Edge by Leïla Kilani (review), Clarisse Fabre ‏, באתר "Project MUSE" ‏, 11 בספטמבר 2007
ToneLoc

ToneLoc (באנגלית: Tone Locator; תעתיק מקוצר: ToneLoc) היה כלי לסריקה אוטומטית של מספרי טלפון. ToneLoc מאפשר למשתמש בו לבצע סריקות אחר רכיבי תקשורת, מודמים, תיבות דואר קולי, PBX ועוד. ניתן להשתמש בכלי דרך ממשק שורת הפקודה המותאם למערכות הפעלה MS-DOS, פותח על ידי כריס למפרכט (Chris Lamprecht) ומוצ'ו מאס (Mucho Maas) ושוחרר לראשונה בתחילת שנות ה-90. שם הכלי הוא משחק זהה לשמו של הראפר והשחקן האמריקאי טון לוק (Tone Loc). קוד המקור של ToneLoc שוחרר בתאריך 17 באפריל 2005. WarVOX VOIP Metasploit מדריך למשתמש הכלי באתר Textfiles (באנגלית) מדריך למשתמש US Robotics באתר Usr.com (באנגלית) ראיון עם Threat Minor ארכיון BBS באתר Archive.com (באנגלית)
קרחון חבר העמים

קרחון חבר העמים או קרחון קומונוולת' (באנגלית: Commonwealth Glacier) הוא קרחון הזורם לכיוון דרום מזרח, אל תוך צידו הצפוני של עמק טיילור, מערבית להר קולמן בארץ ויקטוריה שבאנטארקטיקה.   בצידו הצפוני של הקרחון מצוי רכס פלינט. גובהו של הקרחון 286 מטרים מעל פני הים. הקרחון מופה לראשונה על ידי משלחת טרה נובה (אשר חקרה את אנטארקטיקה בין השנים 1910–1913), בראשותו של רוברט פלקון סקוט, אשר נתן לקרחון את שמו. הקרחון נקרא על שם חבר העמים של אוסטרליה (באנגלית: "חבר עמים" הוא "קומונוולת'"), אשר מימנה את המשלחת.  • Steven A. ARCONE, Karl KREUTZ, GPR reflection profiles of Clark and Commonwealth Glaciers, Dry Valleys, Antarctica, Climate Change Institute, University of Maine, Orono, ME 04469, USA • Gayle L. Dana, Robert A. Wharton, Jr, Andrew G. Fountain, McMurdo Dry Valleys LTER: Solar radiation on glaciers in Taylor Valley, Antarctica מדיה וקבצים בנושא קרחון חבר העמים בוויקישיתוף קרחון חבר העמים באתר הסקר הגאולוגי של ארצות הברית קרחון חבר העמים באתר הגאזט האנטארקטי SCAR של ממשלת אוסטרליה תצלומי קרחון חבר העמים באתר הגאזט האנטארקטי של ממשלת ניו זילנד תצלום לוויין תצלום פנורמי של קרחון חבר העמים תצלום קרחון חבר העמים ממצאי התחנה המטאורולוגית הסמוכה לקרחון חבר העמים מידע גאוגרפי והיסטורי לפי מקור אחר גובהו של הקרחון 59 מטרים מעל פני הים מידע גאוגרפי
עיט קסיני

עיט קסיני (שם מדעי: Aquila africana) הוא מין עוף דורס מהסוג עיט החי היערות גשם במערב אפריקה, ובחלק ממרכז ומזרח אפריקה. בעבר היה שייך לסוג עיט קטן. עיט זה מגיע לאורך 50 סנטימטרים, מוטת כנפיים של 150 סנטימטרים ומשקלו 0.9–2.1 קילוגרם. הוא בעל נוצות כנפיים חומות שחלקם העליון צהוב וחזה לבן. הראש חום-כהה עם עיניים גדולות שחורות ומקור מעוקל צהוב. העיט בעל כנפיים רחבות והוא מסוגל לדאות בלי מאמץ מעל זרמי אוויר חם. העיט מוגבל ליערות לחים בין סיירה לאון למערב אוגנדה ודרומה לאגן הקונגו עד צפון אנגולה. העיט מקנן בשטחי היערות ובהם בונה קן גדול עשוי ענפים וזרדים והנקבה מטילה בו 1–2 ביצים. במשך היום העיט דואה ממעל היערות והמישורים בחיפוש אחרי טרף קטן כמו עופות קטנים יותר וסנאי עצים. מדיה וקבצים בנושא עיט קסיני בוויקישיתוף עיט קסיני, באתר ITIS (באנגלית) עיט קסיני, באתר NCBI (באנגלית) עיט קסיני, באתר האנציקלופדיה של החיים (באנגלית) עיט קסיני, באתר GBIF (באנגלית) עיט קסיני באתר הרשימה האדומה של IUCN
בחירות 1950

האם התכוונתם ל... הבחירות הכלליות בברזיל 1950 הבחירות הכלליות בבריטניה 1950 הבחירות הכלליות בטורקיה 1950 (אנ') הבחירות למועצת עיריית ירושלים (1950) הבחירות לרשויות המקומיות בישראל (1950)
מאנון

מאנון (בצרפתית: Manon des Sources, מאנון של המעיין) הוא סרט דרמה צרפתי משנת 1986 בבימויו של קלוד ברי עם איב מונטן, דניאל אוטיי ועמנואל ביאר בתפקידים הראשיים. זה סרט המשך לז'אן דה פלורט. התסריט נכתב על ידי קלוד ברי וז'ראר בראש והוא מבוסס על הרומן "מי הגבעות" (L'eau des Collines) של מרסל פניול משנת 1963. הרומן הארוך מחולק לשני חלקים: "ז'אן דה פלורט" ו"מאנון של המעיין" (Manon des Sources). מאנון (עמנואל ביאר), בתו של ז'אן דה פלורט חוזרת לאחר עשר שנים להתגורר ליד ביתו לשעבר של אביה. היא מתגוררת אצל אישה בודדה, משגיחה על עדר העזים שלה וצדה ציפורים וארנבים אותם היא מוכרת בעיירה הסמוכה. אוגולן (דניאל אוטיי) מגדל ציפורנים תודות למעיין באחוזה שרכש דודו סזאר (איב מונטאן) מאלמנתו של ז'אן ומצליח מאוד. הוא כבר בן שלושים וסזאר דוחק בו להתחתן כדי להמשיך את שושלת בני סובירן. יום אחד רואה אוגולן את מאנון היפהפייה רוחצת עירומה במעיין ומתחיל לפתח רגש אהבה כפייתי כלפיה אך היא דוחה אותו. היא מעדיפה את קרבתו של ברנרד (איפוליט ז'ירארדו (צר')), המורה הצעיר, היפה והמשכיל של הכפר, על פני אוגולן המכוער וחסר ההשכלה. בנוסף לכך הוא שונאת את אוגולן על מה שעולל לאביה. מאנון מאזינה לשיחה בין שני תושבי הכפר המספרים כי כולם ידעו על הפשע נגד אביה אבל בחרו לשתוק והיא רוצה לנקום בכולם. במעקב אחרי עז אחת היא מגלה את הנביעה התת-קרקעית של המעיין המספק מים לכל הכפר וסותמת אותה באבנים. כל בני הכפר מתאספים לאספה סוערת בה מוסר להם מומחה מטעם השלטונות שאין סיבה ברורה להתייבשות המעיין ולא ידוע מתי ישוב לנבוע. האיכרים מאמינים שזו יד ההשגחה שמענישה אותם. מאנון מאשימה בפומבי את אוגולן וסזאר במות אביה ונעזרת בעדות של אחד מהאיכרים שראה אותם סותמים את המעיין של אביה. אוגולן מתחנן לפניה שתינשא לו אך היא דוחה אותו בפומבי. הוא רץ לביתו ותולה את עצמו על עץ. אנשי הכפר מתארגנים לתהלוכת בקשה לישו שיעזור להם. בינתיים מגלה מאנון לברנרד את הסוד והוא מסיר את הסתימה. שניהם מצטרפים לתהלוכה ופתאום פורצים מים מהמזרקה בכפר. כולם כורעים על ברכיהם וצועקים: "נס". מאנון וברנרד מתחתנים והיא נכנסת להיריון. סזאר השבור ממות אחיינו אוגולן, נפגש עם זקנה עיוורת בשם דלפין והיא מגלה לו שפלורט שלחה לו בזמנו מכתב כי היא נושאת ברחמה את בנו אך הוא לא השיב. סזאר היה באותו זמן בשירות צבאי באפריקה ולא קיבל את המכתב. פלורט עזבה את הכפר כדי לא להתבזות התחתנה עם נפח ונולד לה ילד גיבן. סזאר נחרד כשמתברר לו שז'אן שהוא גרם למותו היה בעצם בנו. הוא עוקב כל הזמן אחרי מאנון ההרה אבל לא מסוגל להיפגש איתה. הוא מסתגר בביתו, כותב מכתב למאנון ומגלה לה את סודו. הוא מוריש את כל רכושו למאנון אותה הוא מכיר כאחרונה משושלת סובירן. לאחר מכן הוא נשכב על מטתו ומת. דניאל אוטיי זכה בפרס סזאר לשחקן הטוב ביותר עמנואל ביאר זכתה בפרס סזאר לשחקנית המשנה הטובה ביותר "מאנון", במסד הנתונים הקולנועיים IMDb (באנגלית) "מאנון", באתר AllMovie (באנגלית) "מאנון", באתר Rotten Tomatoes (באנגלית) "מאנון", באתר Box Office Mojo (באנגלית) "מאנון", באתר אידיבי "מאנון", במסד הנתונים הקולנועיים KinoPoisk (ברוסית) קדימון לסרט מאנון, באתר יוטיוב נעימת הנושא של מאנון, באתר יוטיוב נסים דיין, מרט - חבל שבא חלק בי, חדשות, 7 בדצמבר 1987
יולנדה אגר

יולנדה אגר (בגרמנית: Jolanda Egger; נולדה ב-8 בינואר 1960) היא דוגמנית ושחקנית שווייצרית. אגר נולדה ב-8 בינואר 1960 בלוצרן, שווייץ. ב-1980 עלתה לגמר בתחרות מיס שווייץ, באותה שנה היא ייצגה את המדינה בתחרות מיס אינטרנשיונל ובתחרות מיס אירופה לשנת 1981 עלתה לשלב 11 המועמדות שעלו לחצי הגמר. ב-1982 הופיעה בסרט "תוצרת סין" אודות אזרח סיני המתגייס ל-CIA. ב-1983 שיחקה בסרט הגרמני "חבורת ספיידר מרפי" (Die Spider Murphy Gang) בו שיחקו חברי להקת ספיידר מרפי גאנג בתפקידים הראשיים. ב-1984 הייתה נערת החודש הראשונה של הגרסה הגרמנית של מגזין פלייבוי, באותה שנה הופיעה בסרט האיטלקי "חופשה באמריקה" (Vacanze in America), קומדיה העוסקת בכיתת תלמידי תיכון מרומא המבלים את חופשתם בארצות הברית. ב-1988 שיחקה בפרק של הסדרה "Hessische Geschichten" ב-1986 נישאה לנהג המרוצים מארק זורר וב-1993 הם התגרשו, ב-1997 התחתנה עם פטריק טבולי ונולדו לה שני ילדים, לאחר מכן התגרשה בשנית וב-2010 נישאה בפעם השלישית לבעלים של מלון. יולנדה אגר, במסד הנתונים הקולנועיים IMDb (באנגלית) יולנדה אגר, במסד הנתונים הקולנועיים KinoPoisk (ברוסית) יולנדה אגר, מאגר הסרטים, הסדרות והשחקנים השלם (בעברית) Von Flavia Schlittler, Hugh Hefner wird 85. Das Schweizer Ur-Playmate Jolanda erinnert sich: «Er ist eher der Papi-Typ», Blick, ‏2011-11-22